
REFERAT DE APROBARE

La proiectul de hotărâre privind înscrierea în Cartea Funciară în domeniul privat al Comunei Sântandrei a terenului intravilan, proprietatea comunei Sântandrei, având categoria de folosință curți construcții,  în suprafață de 4359 mp, cu numărul cadastral 8431 notat în CF 8431 Sântandrei

Ţinând cont de necesitatea şi oportunitatea reglementării situaţiei juridice a tuturor terenurilor la nivelul comunei Sântandrei și având în vedere faptul că în urma inventarierii terenurilor, la nivelul comunei există terenuri care ar putea face obiectul diferitelor investiții, terenuri pe care se află construcții dar acestea nu sunt notate corespunzător în evidențele de carte funciară;
	Luând în considerare faptul că terenul având categoria de folosință curți construcții, în suprafață de 4359 mp, cu numărul cadastral 8431 notat în CF 8431 Sântandrei, nu se încadrează în categoria bunurilor aparținând domeniului public al comunei, așa cum sunt prevăzute la alin. (4) al art. 286 din Codul administrativ, drept urmare acesta s-a înscris la poziția nr. 318 în inventarul domeniului privat, întocmit la sfârșitul anului 2020, 

	Față de cele prevăzute mai sus, 

	În temeiul prevederilor art. 129 alin. (2) lit. c) din Ordonanţa de urgenţă a Guvernului nr. 57 din 3 iulie 2019 privind Codul administrativ, cu modificările și completările ulterioare,

PROPUN CONSILIULUI LOCAL SÂNTANDREI,

Aprobarea înscrierii în Cartea Funciară, în domeniul privat al Comunei Sântandrei a terenului intravilan proprietatea comunei Sântandrei, având categoria de folosință curți construcții, în suprafață de 4359 mp, număr cadastral 8431, notat în CF 8431 Sântandrei.

